เฉลิมพระเกียรติสมเด็จพระราชินีใน ร.9 แสดงโขนพระราชทาน-มหกรรมวัฒนธรรม
วัดพิชัยญาติ-ทบ.จัดบวช,เมื่อวันที่ 1 ส.ค. ที่หอประชุมเล็ก ศูนย์วัฒนธรรม แห่งประเทศไทย กรมส่งเสริมวัฒนธรรม (สวธ.) แถลง ข่าวจัดงานมหกรรมวัฒนธรรมแห่งชาติ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 อัคราภิรักษศิลปิน เนื่องในโอกาสมหามงคล เฉลิมพระชนมพรรษา 12 สิงหาคม โดยจะจัดขึ้นระหว่างวันที่ 3-5 ส.ค. ที่ เพลนารี ฮอลล์ ศูนย์การประชุม แห่งชาติสิริกิติ์ ทั้งนี้ ดร.สุรัตน์ จงดา ผู้แทนราชเลขานุการในพระองค์ สมเด็จพระนางเจ้าฯ พระบรมราชินีนาถ ในรัชกาลที่ 9 กล่าวว่า พระองค์ทรงนำวัฒนธรรมมาส่งเสริมอาชีพ โดยเฉพาะเรื่องผ้าไทย ทรงฟื้นฟูให้ผ้าไทยได้รับความนิยม และพระราชทานความช่วยเหลือด้านการตลาด พระองค์และพระบรมวงศานุวงศ์ ทรงฉลองพระองค์ผ้าทอพื้นเมืองจากชาวบ้าน จนเป็นแบบอย่างให้ประชาชนแต่งกายผ้าไทย ขณะที่พระราชกรณียกิจทางวัฒนธรรม ทรงมีแนวพระราชดำริให้อนุรักษ์งานคร่ำทอง ซึ่งเป็นงานหัตถกรรมที่ได้รับอิทธิพลจากเปอร์เซียสมัยอยุธยา รวมถึงงานโบราณทั้งโขนของกรมศิลปากร และโขนมูลนิธิส่งเสริมศิลปาชีพ นำมาสู่การฟื้นฟูงานศิลปหัตถกรรมแขนงต่างๆ และในโอกาสเฉลิมพระชนมพรรษา มูลนิธิส่งเสริมศิลปาชีพเตรียมจัดแสดงโขนพระราชทาน ประจำปี 2561 ตอน พิเภกสวามิภักดิ์ อย่างยิ่งใหญ่ กำหนดแสดงวันที่ 3-5 ส.ค.2561 ที่ศูนย์วัฒนธรรมแห่งประเทศไทย จำหน่ายบัตรวันที่ 12 ส.ค.นี้,นายวีระ โรจน์พจนรัตน์ รมว.วัฒนธรรม กล่าว ว่า ตลอดเดือน ส.ค.นี้ วธ.มีการรณรงค์ให้ประชาชนและหน่วยงานภาคส่วนต่างๆ แต่งกายผ้าไทยทั่ว ประเทศตลอดจนส่งเสริมให้มีตลาดจำหน่ายผ้าไทยในทุกจังหวัดอีกด้วย,ด้านพระครูวิศิษฎ์สรการ ผู้ช่วยเจ้าอาวาสวัดพิชยญาติการามฯ หรือวัดพิชัยญาติ กล่าวว่า วัดพิชัยญาติร่วมกับกองทัพบก (ทบ.) จัดอุปสมบทเฉลิมพระเกียรติ ถวายเป็นพระราชกุศลแด่สมเด็จพระนางเจ้าฯ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 ส.ค. ระหว่างวันที่ 4-18 ส.ค.นี้ ผู้สนใจสมัครบวชได้โดยไม่เสียค่าใช้จ่าย โดยผู้ที่มีจิตศรัทธาสามารถร่วมทำบุญเป็นเจ้าภาพอุปถัมภ์โครงการ ผ่าน ธ.ไทยพาณิชย์ บัญชีเลขที่ 037-255705-0 สอบถามโทร.0-2438-1738, 08-8565-1915, 09-3915-3995, 08-4571-9521, 06-2341-6612 หรือ facebook : ,วัดพิชยญาติการามวรวิหาร,.
เนื่องในโอกาสมหามงคล เฉลิมพระชนมพรรษา 12 สิงหาคม โดยจะจัดขึ้นระหว่างวันที่ 3-5 ส.ค. ที่ เพลนารี ฮอลล์ ศูนย์การประชุม แห่งชาติสิริกิติ์
เฉลิมพระเกียรติ,สมเด็จพระนางเจ้าสิริกิติ์,ผ้าไทย,ศูนย์ประชุมแห่งชาติสิริกิติ์,โขน,การศึกษา